עם יד על הלב – כשאתם הולכים בין הקיוביקלס במשרד, עד כמה אתם חושבים שהקולגות שלכם מחבבים אתכם? זה לא סוד שמקדם חיבה גבוה – Likability – הוא אחד התכונות החשובות ביותר לאנשים שהם מנהיגים או מנהלים, וכן, התכונה הזו גם תסייע לכם להתקדם. אבל מדובר בתכונה חמקמקה למדי – כי איך אתם באמת יכולים לדעת כמה אתם לייקבל?
מחקר חדש מפסיכולוגים בקורנל, הארוורד ייל ואוניברסיטת סאסקס, מצאו משהו שהם מכנים liking gap – פער חיבה. המשמעות היא שאנשים באופן סיסטמטי מעריכים בחסר עד כמה השותפים לשיחה שלהם מחבבים אותם ונהנים מחברתם. במילים אחרות – אתם בטוחים שמחבבים אתכם יותר ממה שקורה בפועל.
באתר thrive global מיד נחלצו לטובתנו, ופרסמו רשימה שתסייע לנו, ובכן, לזכות ביותר אהדה על ידי הסביבה. ובואו לא נשקר לעצמנו – זה הרי מה שאנחנו הכי רוצים בעולם. מתברר שאנחנו יכולים לפתח הרגלים ותכונות שיהפכו אותנו למחובבים וכריזמטים יותר. במגזין פנו למומחים הקבועים שלהם, וביקשו מהם לשתף את התכונות הללו, שהופכות את האנשים שהם הכי מחבבים לכאלה. אתם מוזמנים כבר להתחיל להתאמן.
"האנשים הכי לייקבל שאני מכירה הם בעלי היכולת לגרום לי להרגיש שאני האדם היחיד שהם מתעניינים בו באותו רגע. אפילו בחדר מלא אנשים, הם יהיו בעלי הכוונה ללמוד עליי יותר, להקשיב, ולהרגיש כאילו אני האדם היחיד שם. הם אנשים חיוביים ונהנים להתחבר לאחרים".
"אנשים הופכים ללייקבל כאשר יש להם את היכולת להקשיב ולשקף לאחרים את החוויה הרגשית שלהם. כשאנחנו עושים את זה, ההקשבה הזו גורמת לאחר להרגיש נוכח, הוא מרגיש שהקשיבו לו, שהעריכו אותו ואשררו את קיומו, אפילו אם יש ויכוח או חוסר הסכמה על נושא או אמונה. אז איך הם עושים את זה? התעלמו מהמילים, נחשו איך האדם מולכם מרגיש, שקפו את הרגשות האלה עם משפט פשוט שמתייחס לאת או אתה. זה לא בהכרח אינטואטיבי לרוב האנשים. אבל על פי מחקרים, הקשבה בדרך הזו הראתה השפעה עמוקה על מרכזי הרגש אצל הדובר. אני מאמן אנשים בשיטה הזו כבר למעלה מעשור, וראיתי טרנספורמציות של ממש בכל מה שקשור לחיבה. המיומנות הזו מתרגמת גם מעבר לתרבויות ושפות. אם הייתי צריך לייעץ למישהו על דרך לפיתוח לייקביליטי – זו לחלוטין השיטה שצריך ללמוד".
"אנרגיה היא הכל: אני אוהבת להיות ליד אנשים שמרוגשים לגבי החיים, שיש להם מוטיבציה לעשות דברים טובים גם ברמה האישית וגם ברמה המקצועית, ושמעוררים השראה באחרים להיכנס למשחק. אתם זקוקים לאנרגיה כדי להישאר עקביים ובעלי מוטיבציה. המנטור שלי הוא שחקן NFL לשעבר, בו איזון, הוא פיזי באופן יוצא מן הכלל, וכשהוא מדבר הוא לחלוטין נטמע בקהל, אני לא יכולה להוריד ממנו את העיניים!"
"החום של מישהו שמולך, ההילה שלו, זה מה שהופך אותו לחביב, זה והיכולת שלו לתקשר ולהתחבר בצורה בהירה וישירה. אלה אנשים שלרוב יגרמו לכם להרגיש בנוח גם אם הם לא יגידו מילה".
"האנשים הכי חביבים שאני מכיר, הם כאלה שבאמת ובתמים אכפת להם מאחרים, הם מצחיקים והם מקשיבים בצורה אמפטית. הם גם מאוד מוצלחים בליצור שיחה זורמת והדדית, כזו שבה שני הצדדים משתפים. הם אנשים שחושבים לעומק, ונהנים להחליף סיפורים עם אחרים. דאגה והקשבה אקטיבית הם המפתח".
"אני חושבת שזה די פשוט להיות לייקבל בעבודה ומעבר לכך. להיות אדם נגיש זה חשוב מאוד, אדם שמברך אחרים במשרד וכזה עם שתי רגליים על הקרקע, ללא קשר לתפקיד או לכוח שיש לו. דבר חשוב נוסף זה עד כמה האדם הזה משדר ומפיץ סביבו אופטימיות, בעודו מצליח להתרומם מעל סיטואציות קשות ומאתגרות".
"בתור מישהי שהיא היפר אקטיבית, נוטה לניתוחי יתר ומדברת סופר מהר – אני תמיד מוקסמת מאנשים שמצליחים לשלוט בחדר, לתפוס את הקהל, וכל זה עם קול רך ותנועות אלגנטיות ואיטיות. אלה אנשים שמקרינים שלווה, ביטחון ותחושה שאפשר לסמוך עליהם. או שהם גורמים לי לרצות להיות חברה שלהם, או פשוט לקבל עצה או תרופת הרגעה, הם גם מעוררים השראה להיות כמוהם. בכל מקרה – אני משתוקקת להיות ליד אנשים כאלה, אפילו התחתנתי עם כזה! זאת ממש הוכחה למה שאני מגדירה בתור לייקבל, לא?"
"אני חושבת שזה שאדם משדר נגישות זו התכונה הכי בסיסית של מנהיג או מובילה שהם לייקבל. כשאני מרכיבה צוות חדש, המטלה הראשונה באג'נדה שלי תהיה לוודא שאני משדרת חום. אני מתמקדת בשלושה דברים: 1.האם היציבה שלי מראה לאחר שאין לי בעיה שיגשו אליי? 2. האם אני מסתכלת בפנים של העובדים שלי כשהם מדברים אליי? 3. האם אני עושה מאמץ ליצור קשר עין במהלך פגישות ולחייך לצוות באופן אותנטי? מבחינתי שלושת הטיפים האלה הם הבסיס למנהיג או מנהיגה מעוררי השראה".
"אני אוהב אנשים שמרימים אותי – האנרגיות שלהם משפרת את שלי. הם אופטימיים בצורה אותנטית, עם מנה בריאה של ריאליזם. הם מקשיבים ומדברים בכמות זהה של זמן, הם לא שופטים או מעבירים ביקורת. הם גם הרבה פעמים בעלי חמלה, וגורמים לי לרצות להיות בדיוק כמוהם. זאת הסיבה שהם הופכים למובילים מצוינים – הם מעודדים באופן טבעי התנהגות מרימה באחרים".
"האנשים הכי לייקבל שאני מכירה אינם מגדירים את עצמם על ידי ההצלחה שלהם, למרות שלרוב הם מצליחים. הם לא מרגישים צורך לבלוט, למכור את ההישגים שלהם או להסתגל למשהו. מה שהם משתפים עם אחרים זו תחושת נינוחות עם עצמם – מספיק בשביל להקרין אותה החוצה. הם עמידים בפני ויכוחים או עלבונות, ויש להם ראש פתוח. אני מניחה שזאת הסיבה שהם עושים את מה שמרגיש להם נכון, ולא את מה שמצופה".
"רוב האנשים הלייקבל שאני מכירה הם בעלי נוכחות. הם נכנסים לחדר וגורמים לעצמם להיראות ולהיות מורגשים בצורה מעודנת, וגורמים לאחרים להרגיש משהו – לרוב זו שלווה או תחושת תמיכה – רק על ידי זה שהם הגיעו. זה כאילו שהם מתאימים לאנרגיה של החדר ומספקים את מה שבדיוק צריך".
"אנשים לייקבל קורנים מאהבה עצמית, ומהכללה של אהבה של אנשים אחרים לבעולם שלהם. הם משתפים סיפורים על האבולוציה הפרטית שלהם בחדווה, והם גם מודעים לפערים שהם עדיין צריכים לסגור, אבל מלאי תקווה שהם יגיעו לשם יום אחד. הענווה שלהם, האומץ, כוח העמידות ואפילו קצת אקסצנטריות – אלה התכונות שהופכים אותם לבלתי מנוצחים, כמו גיבורי על, לא אנושיים".
"רוב האנשים החביבים שאני מכירה הם אדיבים, יודעים להקשיב, בעלי תקשורת בהירה וברורה, בעלי אינטגריטי, מראים עניין באחרים ונדיבים עם הזמן שלהם כלפי אחרים. אני חושבת שאנשים שהם לייקבל מגיעים לחיים עם גישה אופטימית, רוח חיובית ושל עשייה, וסקרנות שהיא לא שיפוטית. הם חמים, מלאי הומור, נינוחים מול העולם, כנים ומחפשים תמיד למצוא מכנה משותף עם מי שהם פוגשים. הם כמו מגנטים – הם מושכים אותנו אליהם, מעודדים אותנו ליצור חיבור".
"רוב האנשים הלייקבל נשארים רגועים גם כשהם בלחץ, הם מבססים אמון עם אחרים ומובילים על ידי דוגמה אישית. הם חיים לפי מה שהם אומרים לאחרים. באופן כללי הם גם יודעים להאיר כל סיטואציה, לראות את הצד החיובי של הדברים בעודם מתמודדים עם אתגרים".
"אני מחבבת דברים שונים אצל אנשים שונים. אני מחבבת חלק בגלל שיש לנו עניין משותף, ואחרים בגלל שהם כל כך שונים ממני. אבל יש שלושה דברים שלשני הטיפוסים האלה יש ומהדהדים אצלי: 1. יש להם חוש הומור והם לא לוקחים את החיים מאוד ברצינות. הם זוכרים שתמיד יש משהו לחייך עליו ולהיות אסירי תודה. 2. הם שמים לב. כשאנחנו מדברים, הטלפון שלהם לא בחוץ והוא שקט, אם הוא מצפצף הם מתעלמים מזה. 3. הם בעלי ראש פתוח ומעניינים – הם קוראים ספרים, רואים סרטים והצגות. הם פתוחים לנהל שיחה על הדעות שלהם".
"יציבה נכונה עושה לי את זה. היא מראה שאתם בעלי ביטחון. כתפיים מתוחות, וסנטר מקביל לרצפה מעידים על עמידה יציבה וברורה. הוסיפו לזה חיוך עדין ותמידי, שמראה שאתם חיוביים לגבי משהו – וזה אדם שאי אפשר לא לחבב. אדם שהוא בטוח וחיובי הם גם סקסי, וגם לעיניים יש תפקיד – הן צריכות להשתלב עם העולם, באופן שמראה שאתם לא עסוקים רק בעצמכם. שאכפת לכם ושתקשיבו. התאמנו בתכונות האלה מול המראה והפכו אותם להרגל".
"אנשים שהם לייקבל ברמה גבוהה מקשיבים באופן אקטיבי. אכפת להם ממש שיש לאחרים לומר ואיך הם מרגישים. הם מייצרים קשרים אותנטיים כדי לחלוק רגעים בעלי משמעות, פגיעות וחוויות אחרות שיצרו עם האחר השראה והבנה. במילים אחרות: אנשים שהם מאוד לייקבל הם כאלה שממש אכפת להם מדברים".